Diari Oficial de la Generalitat Valenciana


Sumari del DOGV 3943, del 20-02-2001 (2001/1449)

Informació pública de la convocatòria per a la provisió de les places de personal laboral fix incloses en les ofertes d'ocupació pública dels anys 2000 i 2001.
---------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1449


Data del document
:   12-02-2001

Organisme emissor
:   Ajuntament de Buñol

Tipus de document
:   Convocatòria

Descriptors 

:   * Buñol
    * administració local
    * personal de serveis
    * concurs administratiu

Informació pública de la convocatòria per a la provisió de les places de personal laboral fix incloses en les ofertes d'ocupació pública dels anys 2000 i 2001. [2001/X1449]
  
La regidora delegada de Personal, el dia 12 de febrer de 2001, ha resolt convocar les proves selectives per a la provisió de les places que se citen, de conformitat amb les bases aprovades per la resolució esmentada i que, tot seguit, es transcriuen literalment:
  
Primera. Objecte de la convocatòria
  
És objecte de la present convocatòria, la provisió de les places vacants següents de laborals fixos, incloses en l'oferta d'ocupació pública de 2000 i 2001.
  
I) Nivell de titulació: D
  
Denominació del lloc i, si fa el cas, comeses bàsiques:
  
Oficial de segona, electricista
  
Nombre de vacants: 1
  
Procediment de selecció: oposició.
  
II) Nivell de titulació: D
  
Denominació del lloc i, si fa el cas, comeses bàsiques:
  
Oficial de segon, conductor serveis
  
Nombre de vacants: 1
  
Procediment de selecció: promoció interna i concurs-oposició
  
III) Nivell de titulació: E
  
Denominació del lloc i, si fa el cas, comeses bàsiques:
  
Operari controlador cobrador
  
Nombre de vacants: 1
  
Procediment de selecció: oposició.
  
IV) Nivell de titulació: E
  
Denominació del lloc i, si fa el cas, comeses bàsiques:
  
Operari d'oficis diversos
  
Nombre de vacants: 2
  
Procediment de selecció: oposició.
  
V) Nivell de titulació: E
  
Denominació del lloc i, si fa el cas, comeses bàsiques:
  
Netejadora d'edificis municipals
  
Nombre de vacants: 2
  
Procediment de selecció: oposició.
  
VI) Nivell de titulació: E
  
Denominació del lloc i, si fa el cas, comeses bàsiques:
  
Conserge de manteniment d'edificis annexos/cobrador
  
Nombre de vacants: 1
  
Procediment de selecció: oposició.
  
Les remuneracions seran les establertes per la Corporació de conformitat amb les disposicions aplicables.
  
Segona. Condicions dels aspirants
  
1. Per a totes les places convocades:
  
a) Tenir complits divuit anys d'edat.
  
b) No patir cap malaltia o defecte físic que impedesca l'exercici de les funcions corresponents.
  
c) No haver estat separat, mitjançant expedient disciplinari, del servei a l'Estat, a les Comunitats Autònomes o a les entitats locals, ni haver estat objecte d'acomiadament laboral declarat procedent.
  
d) Estar en possessió del títol que es dirà, o en condicions d'obtenir-lo, en la data en què acabe el termini de presentació d'instàncies.
  
En cas d'invocar títol equivalent a l'exigit, s'haurà d'acompanyar de certificat de l'òrgan competent que acredite l'equivalència esmentada.
  
- Per a la plaça d'oficial de segona electricista: Graduat Escolar, Formació Professional de primer grau o equivalent.
  
- Per a la plaça d'oficial de segona conductor de serveis: Graduat Escolar, Formació Professional de primer grau o equivalent i permís de conducció C.
  
- Per a les places d'operari controlador cobrador, operari d'oficis diversos, netejadora d'edificis municipals i conserge de manteniment d'edificis i annexos/cobrador: Certificat d'Escolaritat o equivalent.
  
2. Per a la plaça d'oficial de segona conductor de serveis serà necessari a més a més pertànyer a la plantilla laboral de l'Ajuntament de Buñol com a fix, amb una antiguitat almenys de dos anys en el grup E.
  
Els aspirants hauran de reunir totes i cada una d'aquestes condicions referides sempre a la data d'acabament del termini de presentació d'instàncies.
  
Tercera. Forma i termini de presentació de instàncies
  
Les instàncies sol·licitant de prendre part en les corresponents proves, en què els aspirants han de manifestar que reuneixen tots i cadascun dels requisits exigits en la base segona, referits sempre a la data d'expiració del termini assenyalat per a la presentació d'instàncies, i que es comprometen de prestar jurament o promesa, segons estableix el Reial Decret 707/1979, de 5 d'abril, es dirigiran a la regidora delegada de Personal, i es presentaran al Registre General, o en la forma que determina l'art. 38 de la Llei 30/1992, de 26 de novembre, durant el termini de 20 dies naturals a partir de l'endemà de l'aparició de l'extracte de la convocatòria en el BOE.
  
A les instàncies s'acompanyaran els documents originals o fotocòpies compulsades acreditatives dels mèrits que s'hi al·leguen i hagen de servir de base per a l'aplicació del barem de mèrits del concurs'oposició; i carta de pagament acreditativa d'haver abonat en la Dipositaria de fons de l'Ajuntament l'import de 1.500 PTA, per a les places d'operari controlador cobrador, operari d'oficis diversos, netejadora d'edificis municipals i conserge de manteniment d'edificis i annexos/cobrador, i 2.000 PTA, per a les places d'oficial de segona conductor de serveis i d'oficial de segona electricista, com a drets d'examen, o resguard postal o telegràfic de l'abonament, en què haurà de fer-se constar la plaça a què correspon l'ingrés. Els drets d'examen no podran ser retornats sinó en caso de no ser admesos a l'examen per manca dels requisits exigits per prendre-hi part.
  
Es fa constar que els successius anuncis relacionats amb el desenvolupament de la present convocatòria es publicaran en el BOP i al tauler d'edictes de l'Ajuntament.
  
Quarta. Minusvàlids
  
Els aspirants amb minusvalideses hauran de fer constar tal extrem en la seua sol·licitud, en què expressaran la classe de discapacitat que els afecta i presentaran, si obtenen la plaça, certificació de la Conselleria de Benestar Social, o òrgan competent de l'Estat o d'altres comunitats autònomes, que n'acredite tal condició, així com la seua capacitat per a exercir les tasques corresponents a les places objecte de la present convocatòria.
  
Als aspirants amb minusvalidesa que ho sol·liciten en la instància per la qual sol·liciten prendre part en les proves selectives, el Tribunal els facilitarà les adaptacions possibles de temps i de mitjans per a la realització de les proves. A tal efecte, també s'assenyalaran els tipus d'adaptacions que necessiten, en cap moment no menyscabaran el nivell de coneixement exigible per a superar les proves.
  
Quinta. Admissió d'aspirants
  
Expirat el termini de presentació d'instàncies, la regidora delegada de Personal dictarà resolució en què declararà aprovada la llista d'admesos i d'exclosos.
  
En la resolució esmentada que es publicarà en el BOP, s'indicarà el lloc en què es troben exposades al públic les llistes certificades completes d'aspirants admesos i exclosos, i s'assenyalarà un termini de deu dies hàbils per a subsanació, que determinarà, alhora, la composició del Tribunal, el lloc, la data i l'hora de l'inici dels exercicis i l'ordre d'actuació dels aspirants. Alhora, s'exposarà al tauler d'edictes municipal.
  
La publicació de la resolució esmentada en el BOP serà determinant dels terminis a efectes de possibles impugnacions o recursos.
  
Sexta. Tribunals qualificadors
  
Els tribunals qualificadors estaran constituïts:
  
President: el de la Corporació o membre d'aquesta que delegue.
  
Secretari: el de la Corporació o funcionari d'aquesta que delegue.
  
Vocals:
  
- Un representant de l'administració del Govern Valencià designat per la Direcció General d'Interior de la Conselleria de Presidència.
  
- El regidor delegat de l'Àrea corresponent, i en cas de coincidir amb el càrrec de delegat de Personal, el regidor que designe l'Alcaldia.
  
- El regidor delegat de Personal.
  
- Un representant dels treballadors designat pel Comitè d'Empresa.
  
- L'encarregat de serveis municipals o treballador de l'Ajuntament que el substituesca.
  
- L'arquitecta tècnica de l'Ajuntament de Buñol o funcionari de l'Ajuntament que la substituesca.
  
Els vocals dels tribunals hauran de posseir titulació o especialització iguals o superiors a les exigides per a prendre part en les proves selectives.
  
Els tribunals no podran constituir-se ni actuar sense l'assistència de més de la meitat dels seus membres, titulars o suplents, i quedarà integrat pels suplents respectius que, simultàniament amb els titulars, haurà de designar-se. Els tribunals resoldran els dubtes que sorgesquen en l'aplicació de les bases d'aquesta convocatòria.
  
Els tribunals podran disposar la incorporació als seus treballs d'assessors especialistes per a totes o per a algunes de les seues proves, i el seu nomenament haurà de fer-se públic junt amb el del Tribunal.
  
Els tribunals que actuen en les proves selectives tindran les categories següent de les recollides en l'annex IV del RD 236/1988, de 4 de març:
  
- Tribunal d'oficial 2ª electricista i oficial 2ª conductor serveis: categoria quarta.
  
- Tribunal d'operari controlador'cobrador, operari serveis diversos, netejadores d'edificis municipals i conserge de manteniment d'edificis i annexos'cobrador: categoria quinta.
  
Els tribunals no podran aprovar ni declarar que han superat les proves selectives un nombre superior d'aspirants al de places convocades.
  
Sèptima. Ordre d'actuació dels aspirants i identificació
  
Els aspirants seran convocats per a cada exercici en crida única. Tret dels casos de força major degudament justificats i apreciats pels tribunals amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, i quedarà exclòs, en conseqüència, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament, serà l'alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que tindrà lloc davant del secretari de l'Ajuntament o funcionari que delegue, prèvia publicitat al tauler d'edictes de l'Ajuntament, del dia que s'assenyale a l'efecte. El resultat es farà públic en la forma prevista en la base quinta d'aquesta convocatòria.
  
Els tribunals podran requerir en qualsevol moment els aspirants que acrediten la seua identitat, ai a l'efecte hauran d'anar-hi proveïts del DNI.
  
Octava. Proves exigibles
  
Les proves selectives i el barem de mèrits per al concurs-oposició es detallen en el document que figura com a annex d'aquesta convocatòria. Una vegada començades les proves selectives no serà obligatòria la publicació dels successius anuncis de la realització dels restants exercicis en els diaris oficials; això no obstant, aquests anuncis es faran públics pel Tribunal al tauler d'edictes de la Corporació i als locals on haja tingut lloc la prova anterior.
  
Novena. Sistema de qualificació
  
1. Qualificació dels exercicis de l'oposició.
  
Els exercicis seran qualificats fins a un màxim de 10 punts, i seran eliminats els opositors que no assolisquen un mínim de 5 punts en cadascun.
  
L'exercici consistent a contestar un test psicotècnic, de caràcter obligatori i eliminatori, es qualificarà d'apte o no apte.
  
El nombre de punts que podrà ser atorgat per cada membre del tribunal, en cadascun dels exercicis, serà de 0 a 10 punts.
  
Les qualificacions s'obtindran tot sumant les puntuacions atorgades pels distints membres del tribunal, i dividint el total de punts pel nombre d'assistents a aquell, i el quocient serà la qualificació definitiva.
  
Les puntuacions obtingudes pels aspirants en cadascun dels exercicis seran exposades al públic al tauler d'anuncis de la Casa Consistorial.
  
2. Qualificació dels mèrits de la fase de concurs en la prova selectiva de concurs-oposició.
  
Solament es procedirà a puntuar el concurs en el cas d'haver superat el nivell d'aptitud establert per a tots i cadascun dels exercicis de caràcter eliminatori de la fase d'oposició.
  
El concurs es qualificarà d'acord amb el barem annex a la convocatòria, i no seran valorats els mèrits no justificats.
  
Sols es valoraran aquells mèrits obtinguts o computats fins a la data en què acabe el termini de presentació d'instàncies.
  
Finalitzada la fase d'oposició i de concurs es procedirà a obtenir la llista d'aspirants seleccionats i el seu ordre de puntuació amb tots els que hagen superat la fase d'oposició, tot sumant la puntuació obtinguda en la fase de concurs.
  
Deu. Relació d'aprovats i presentació de documents
  
Acabada la qualificació dels aspirants, el Tribunal publicarà la relació dels aprovats per ordre de puntuació, si n'hi hagués, i elevarà la proposta per a formalització del contracte laboral a la regidora delegada de Personal. La proposta esmentada no podrà ultrapassar el nombre de places convocades.
  
Els aspirants proposats presentaran a la Secretaria de la Corporació, dins del termini de 20 dies naturals, des que s'hagen fet públiques les relacions d'aprovats, els documents acreditatius de reunir els requisits exigits en la base segona d'aquesta convocatòria.
  
Si dins del termini indicat i tret dels casos de força major, no presentaren la documentació o d'aquesta es deduïra que manquen d'algun dels requisits exigits, no podran ser contractats, i quedaran anul·lades totes les actuacions sense perjudici de la responsabilitat en què puguen haver incorregut per falsedat en la instància.
  
La regidora delegada de Personal procedirà a la formalització del contracte en què s'establirà un període de prova d'un mes, en base a l'art. 14, apartat 1 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, transcorregut el qual satisfactòriament adquirirà la condició de personal laboral fix.
  
Onze. Impugnacions
  
La present convocatòria, les seues bases i tots els actes administratius que se'n deriven i de l'actuació dels tribunals, podran ser impugnades pels interessats en els casos i en les formes establertes en la Llei 30/1992, de 26 de novembre.
  
ANNEX
  
1. Exercicis
  
Primer exercici: de caràcter obligatori i eliminatori. Consistirà en la contestació, per escrit, d'un test psicotècnic, que permeta al tribunal conèixer l'aptitud dels aspirants concurrents per a exercir el lloc objecte de la convocatòria. La qualificació serà d'apte o no apte.
  
Segon exercici: de caràcter obligatori i eliminatori, qualificable de 0 a 10 punts. Consistirà en la resolució per escrit d'un qüestionari de 50 preguntes per a oficial 2ª electricista i oficial 2ª conductor serveis; i 30 preguntes per a operari controlador'cobrador, operari serveis diversos, netejadora d'edificis municipals i conserge de manteniment d'edificis i annexos'cobrador, referents al temari de matèries comunes i específiques, en un temps màxim a determinar pel tribunal. Es valorarà el domini teòric de l'aspirant sobre el temari.
  
Tercer exercici: de caràcter obligatori i eliminatori, qualificable de 0 a 10 punts. Consistirà en la realització d'un exercici pràctic adequat a la categoria professional corresponent i relacionat amb les funcions del lloc de treball, i se'n fixarà el temps de durada por el tribunal. S'hi valorarà el domini pràctic de les funcions corresponents al lloc de treball.
  
2. Barem de mèrits
  
1. Serveis prestats. Fins a un màxim de cinc punts.
  
- 0,25 punts per any complet de serveis en el mateix grup de titulació o en el grup immediatament inferior i 0,10 punts en els restants grups.
  
Es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre. No es computaran mai els serveis que s'hagen prestat simultàniament amb altres de també al·legats.
  
2. Titulacions. Es valorarà fins a un màxim de dos punts la possessió d'altres titulacions de nivell igual o superior a l'exigit per la convocatòria sempre que tinguen relació directa amb les funcions del lloc convocat.
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3. Experiència. Es valorarà fins a un màxim de 4 punts a raó d'un punt per any complet de serveis i es valorarà atenent principalment al fet d'haver realitzat funcions semblants a les que haurà d'exercir, acreditat mitjançant certificació de serveis prestats. A efectes de les funcions desenvolupades, s'hi tindran en compte els certificats expedits pels responsables del servei.
  
4. Cursos. Es valoraran fins a un màxim de dos punts, d'acord amb els criteris següents:
  
a) Cursos de 100 o més hores: 2 punts.
  
b) Cursos de 75 o més hores: 1,5 punts
  
c) Cursos de 50 o més hores: 1 punt
  
d) Cursos de 25 o més hores: 0,5 punts
  
e) Cursos de 15 o més hores: 0,2 punts
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir. Aquelles activitats de naturalesa diferent als cursos, com ara jornades, taules redones, trobades, debats o anàlegs, no podran ser objecte de valoració
  
3. Programes
  
Oficial 2ª electricista
  
Matèries comunes:
  
Tema 1. La Constitució espanyola de 1978: Estructura i principis fonamentals. L'organització territorial de l'Estat. les comunitats autònomes: competències. La Unió Europea.
  
Tema 2. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
Tema 3. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El ple. La Comissió de Govern. Els òrgans complementaris. L'estatut dels membres de les corporacions locals.
  
Tema 4. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius.
  
Tema 5. Drets i deures dels treballadors. Dret de sindicació. Seguretat Social.
  
Matèries específiques:
  
Tema 6. Funcions i comeses del treball d'un oficial electricista.
  
Tema 7. Esquemes elèctrics. Aplicació a l'enllumenat públic.
  
Tema 8. Ordenança general de seguretat i higiene en el treball: electricitat. Llei de Prevenció de Riscos Laborals i normes de desenvolupament: obligacions dels treballadors en matèria de prevenció de riscos.
  
Tema 9. Mesures de resistència, aïllament i rigidesa dielèctrica. Resistència a terra.
  
Tema 10. Procediment d'encesa i inversió de gir dels motors. Relés de protecció.
  
Tema 11. Perills d'electricitat. Prevenció d'accidents.
  
Tema 12. Centres de transformació i línies d'alta tensió.
  
Tema 13. Reglament electrotècnic per a baixa tensió.
  
Tema 14. Càlcul de seccions de conductors de línies elèctriques.
  
Tema 15. Aparells de maniobra i protecció.
  
Tema 16. Instal·lacions en habitatges. Prescripcions generals.
  
Tema 17. Tècniques d'il·luminació. Classes de llums.
  
Tema 18. Instal·lacions municipals: xarxa d'enllumenat públic. Característiques. Problemàtica de manteniment i conservació.
  
Tema 19. Instal·lacions a locals de pública concurrència. Prescripcions particulars.
  
Tema 20. Edificis municipals. Característiques i problemàtica de manteniment.
  
Oficial 2ª conductor serveis
  
Matèries comunes:
  
Tema 1. La Constitució espanyola de 1978: Estructura i principis fonamentals. L'organització territorial de l'Estat. les comunitats autònomes: competències. La Unió Europea.
  
Tema 2. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
Tema 3. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El ple. La Comissió de Govern. Els òrgans complementaris. L'estatut dels membres de les corporacions locals.
  
Tema 4. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius.
  
Tema 5. Drets i deures dels treballadors. Dret de sindicació. Seguretat Social.
  
Matèries específiques:
  
Tema 6. Maneig, conservació i manteniment d'una pala carregadora excavadora.
  
Tema 7. Maneig, conservació i manteniment d'un tractor.
  
Tema 8. Maneig, conservació i manteniment d'un compressor
  
.
  
Tema 9. Maneig, conservació i manteniment d'un camió de transport.
  
Tema 10. Conservació i manteniment de bateries.
  
Tema 11. Normes de seguretat per a la maquinària d'obres públiques.
  
Tema 12. Normes generals de seguretat i higiene en el treball.
  
Tema 13. Diferències essencials entre els motors de gasolina i gasoli.
  
Tema 14. Suspensió. Rodes i pneumàtics. Manteniment i substitució.
  
Tema 15. El manteniment del motor. Canvi d'oli i filtres. El canvi de les corretges. Manteniment del sistema d'enllumenat i senyalització.
  
Tema 16. Comportament del vehicle en diferents ferms: aigua, gel i neu.
  
Tema 17. L'accident de circulació: Factors que hi intervenen. Causes imputables al factor humà. Causes relacionades amb el vehicle. Causes relacionades amb la via.
  
Tema 18. Alcohol i conducció. L'alcoholèmia: Factors hi que intervenen. Efectes que produeix l'alcohol sobre la conducció. Normes sobre begudes alcohòliques i conducció.
  
Tema 19. Seguretat en els vehicles: Generalitats.
  
Tema 20. Comportament en cas d'accident. Mesures a adoptar. Importància de l'auxili als accidentats.
  
Operaris de serveis diversos
  
Matèries comunes i específiques:
  
Tema 1. La Constitució espanyola de 1978: principis fonamentals. Organització territorial de l'Estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població. Organització municipal. Competències.
  
Tema 3. Nocions d'aritmètica i càlcul senzill.
  
Tema 4. Nocions de geometria. Símbols: cercles, triangles, quadrilàters.
  
Tema 5. Nocions elementals d'electricitat.
  
Tema 6. Nocions elementals de fontaneria.
  
Tema 7. Nocions elementals de construcció.
  
Tema 8. Nocions elementals de fusteria.
  
Tema 9. Nocions elementals de jardineria.
  
Tema 10. Nocions elementals en matèria de salut laboral, higiene i seguretat.
  
Conserge de manteniment d'edificis i annexos'cobrador
  
Matèries comunes i específiques:
  
Tema 1. La Constitució espanyola de 1978: principis fonamentals. Organització territorial de l'Estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població. Organització municipal. Competències.
  
Tema 3. Nocions d'aritmètica i càlcul senzill.
  
Tema 4. Nocions de geometria. Símbols: cercles, triangles, quadrilàters.
  
Tema 5. Nocions elementals d'electricitat.
  
Tema 6. Nocions elementals de fontaneria.
  
Tema 7. Nocions elementals de construcció.
  
Tema 8. Nocions elementals de fusteria.
  
Tema 9. Nocions elementals de jardineria.
  
Tema 10. Nocions elementals en matèria de salut laboral, higiene i seguretat.
  
Tema 11. Ingressos dels ajuntaments.
  
Operari controlador'cobrador
  
Matèries comunes i específiques:
  
Tema 1. La Constitució espanyola de 1978: principis fonamentals. Organització territorial de l'Estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població.
  
Tema 3. L'organització municipal: El ple. La Comissió de Govern. L'alcalde. Els òrgans complementaris.
  
Tema 4. El personal al servei de les administracions públiques. Classificació.
  
Tema 5. Drets i deures dels treballadors. Dret de sindicació. Seguretat Social.
  
Tema 6. Nocions d'aritmètica i càlcul senzill.
  
Tema 7. Nocions de geometria. Símbols: cercles, triangles, quadrilàters.
  
Tema 8. Nocions elementals del sistema mètric decimal: mesures de longitud, superfície i volum.
  
Tema 9. Nocions elementals en matèria de salut laboral, higiene i seguretat.
  
Tema 10. Ingressos dels ajuntaments.
  
Netejadores d'edificis municipals
  
Matèries comunes:
  
Tema 1. La Constitució espanyola de 1978: principis fonamentals. Organització territorial de l'Estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població.
  
Tema 3. L'organització municipal: El ple. La Comissió de Govern. L'alcalde. Els òrgans complementaris.
  
Tema 4. El personal al servei de les administracions públiques. Classificació.
  
Tema 5. Drets i deures dels treballadors. Dret de sindicació. Seguretat Social.
  
Tema 6. Nocions elementals en matèria de salut laboral, higiene i seguretat.
  
Matèries específiques:
  
Tema 7. Tècniques de neteja
  
Tema 8. Utilització de productes
  
Contra les presents bases i convocatòria, que esgoten la via administrativa, es podrà interposar potestativament recurs de reposició, en el termini d'un mes a partir de l'endemà de l'última publicació en el BOP o en el DOGV, davant del mateix òrgan que les ha dictades, o impugnar-les directament davant del Jutjat Contenciós Administratiu de València, en el termini de dos meses comptador des de l'endemà de la citada publicació.
  
No podrà interposar recurs contenciós administratiu fins que siga resolt expressament o s'haja produït la desestimació presumpta del recurs de reposició en caso que potestativament s'interpose.
  
Tot això, sense perjudici que puga exercir, si fa el cas, qualsevol altre que estime procedent.